JUMAL KÕNELEB
Tere taas! Rõõm näha sind ja Joy'd!
Ka sind on tore näha! - Vähemalt vahetevahel.
Sind on alati tore näha!
Oleme mitmes saates rääkinud lastest.
Lapsed on meile väga olulised ja sama tähtsad on lapsed Jumalale.
Jeesus võttis ju lapse sülle ning ütles: "Kes iganes võtab vastu
ühe sellise väikese minusse uskuja, see võtab minu vastu.
Lapsed on tõesti Jumala südamel. Jumal tahab head kõigile lastele.
Vanematena tahame, et lapsed saaksid hakkama ja oleks terved.
Tahame, et lapsed ei haigestuks, et nad tunneksid end ikka hästi.
Samasugune on meie Teavane Isa.
Ka Tema tahab, et meie lapsed tunneksid ennast hästi.
Ka meil on olnud võitlusi. Näiteks haiguste teemal.
Vanemana on oluline teada,
et Jumala tahe on, et meie lapsed oleksid terved.
Minu jaoks emana on üks kõige tähtsam asi teadmine,
et Issand on minu tervendaja.
Laste haigus võib olla meie suurim mure ja südamevalu.
Kas tead, et Jumalal on 7 erinevat lunastusega seotud nime.
Vanas Testamendis esitletakse Jumalat meile seitsme nimega.
Need seitse erinevat nime kirjeldavad Jumala olemust,
milline on Tema iseloom ja tahe. Tema nimi ütleb, milline on Jumal.
Esimene lunastusnimi Vanas Testamendis on
Jehovah Rapha - "Issand on minu tervendaja".
Emana on hea teada nime Jehovah Rapha,
et Issand, minu Tervendaja, on minuga koos
ja ma saan elada koos Jehovah Raphaga,
Issandaga, kes on minu ja mu laste Tervendaja.
Ta on mu tänases ja homses päevas, ka tulevikus, 10 aasta pärast
ja isegi siis, kui olen vana. Jehovah Rapha käib mu kõrval.
Kui kasvõi ühel päeval tõeliselt mõtiskleme, mida see tähendab,
et Issanda nimi on Tervendaja, "Issand, minu Tervendaja";
kui ühel päeval palvetan Jumala kui Tervendaja poole,
kordan: "Issand on minu Tervendaja, tänu, et oled siin minu Tervendaja,
tänu, et Sa armastad mind, Issand, minu Tervendaja,
tänu, et Sa oled minuga Issand, minu Tervendaja!
Tänu, et Sa juhatad mind, Issand, minu Tervendaja!
Tänu, et oled minu lastega, Issand, minu Tervendaja!"
Vaid üks päev mõtled seda ja kogu su arusaam Jumalast muutub.
Kõik muutub.
Issand on minu Tervendaja ja Ta on minuga ka koos.
Milline turvatunne ema jaoks,
milline rahu ja hingamine, milline lootus on selles teadmises,
et Issand, minu Tervendaja on minu lastega koos.
Mäletan, et väikeste lastega ei olnud alati kerge. - Üldse mitte.
Mäletan, kuidas sa võitlesid ja palvetasid.
Ja kui said õpetust selle kohta,
et Jumal tahab hoolitseda, et oleksime terved
ja et lapsed terveks saaksid, siis mulle meenub see võitlus.
Eriti sina. Sa ei andnud alla.
Seisid selle eest, palvetasid ja hoidsid sellest Sõnast kinni,
kuulutasid seda ja see ei olnud mingi lihtne asi.
Laste sündides
mitmekordistusid meie peres väljakutsed haiguse teemal.
Oli kõikvõimalikke kõrvapõletikke, külmetushaigusi ja allergiaid,
võis tekkida astma ja muud taolist,
mis tegi tõsiseks, kui see puudutas lapsi.
Heebrealastele 13:8 ütleb nii:
"Jeesus Kristus on seesama eile, täna ja igavesti!"
Jeesus Kristus on seesama.
Oled kindlasti kuulnud midagi Jeesusest, isegi kui Temasse ei usu.
Iga lääne inimene on ju midagi ikka Jeesusest kuulnud.
Isegi kui oled kuulnud vaid pisut, siis seda, et Ta tervendas haigeid.
Seda me ikka teame. See oli Jeesuse tundemärk.
Ta tervendas haigeid.
Ta tervendab kellegi peaaegu igas evangeeliumi peatükis.
Kes teab, mitmes peatükis on öeldud,
et Ta tervendas kõik, kes Tema juurde tulid.
Piiblis on näiteid ka mitmest lapsevanemast,
kes tulid oma lastega Jeesuse juurde, isegi surivoodil oleva lapse pärast.
Nt. Jairuse tütar suri. - ...ja üks teine noormees suri,
aga Jeesus aitas neid.
Ta on seesama eile, täna ja igavesti.
Täna vaatame üht imelist kirjakohta,
mis on nii jõuduandev, tervendav ja aitab.
See on Psalm 91.
Täna vaatame seda lähemalt.
"Kes Kõigekõrgema kaitse all elab ja alati Kõigeväelise varju all viibib,
see ütleb Issandale:
Sina oled mu varjupaik ja mu kindel mäelinnus,
mu Jumal, kelle peale ma loodan!”
"Kes Kõigekõrgema kaitse all elab" (soome k. tõlkes: istub) -
vaatasin seda sõna "istub" algkeeles.
On imeline isegi uurida seda ja mõtiskleda selle üle.
See sõna "istub" tähendab:
"jääda, asuda elama,
kes jääb või asub elama Kõigekõrgema kaitse alla,
hankida eluase."
Issand soovib, et me hangiks eluaseme
ja koliks elama Kõigekõrgema kaitse alla.
Me rajame kodu Issanda lähedale.
"Rahunema". Kui süda on olnud rahutu ja hirmul,
siis võime rahuneda Kõigekõrgema kaitse all.
"Tasa jääma, maha istuma", "abielluma" - ka see on sama sõna.
Võime hingata lepingus, et Jumal on meie kaitse.
Otsustan võtta Kõigekõrgema oma kaitseks
ja asuda Tema varjus.
Peidupaigas, salajases kaitstud paigas.
Psalm 91 räägib ka turvapaigast, kus oleme ja elame Issanda lähedal.
See on imeline Psalm. Meie tütar armastab seda.
Ta oskab seda peast.
Kui laps tunneb end ühel või teisel põhjusel ebakindlalt,
siis see Psalm annab turvatunde.
Usu, et vaatamata, kuidas näib või tundub, Jumal hoolitseb mu eest.
"Mu Jumal, kelle peale ma loodan!
Sest tema kisub su välja linnupüüdja paelust,
hukkava katku käest.
Oma tiivasulgedega kaitseb ta sind ja tema tiibade all sa leiad varju;
tema tõde on kilp ja kaitsevall."
Mõelda vaid, siin on kirjas: Ta on "mu kindel mäelinnus,"
Sina oled mu varjupaik ja mu kindel mäelinnus,"
Me käisime sel suvel Janiga Kastelholmani linnuses Ahvenamaal.
See on vanaaegne linnus, kus on 10 m kõrgused müürid
ja suurtest kivikamakatest 2 m paksused müürid.
Nende müüride sees on vaid pisikesed laskeavad.
See on ehitatud kalju peale ja seda ümbritseb meri.
Piibel ütleb, et Issand on minu mäelinnus.
Ta on nagu Kastelholmani linnus, millel on kahemeetrised turvamüürid
ja seal ma saan olla ja ööbida ning asuda elama, hankida eluaseme,
seada end sisse Tema kaitse alla. Imeline.
Ta päästab mind linnupüüdja paelust.
Lubab päästa kurja käest, kes meid või meie lapsi jahib või jälitab.
Issand tahab meid päästa sellest.
Kui mõelda haigustele, uutele, nagu näiteks linnugripp,
või seagripp ja muud,
siis siin öeldakse, et Ta päästab meid ka hukkava katku käest.
On imeline seda teada ja kuulutada,
ka lapsed saavad endale kuulutada, et minuga ei juhtu seda.
Issand kaitseb mind selle eest.
Tema tõde (soome tõlkes "ustavus") on kilp ja kaitse.
Seda on hea teada nii meil, kui meie lastel ja rääkida seda,
et isa ja ema ei tee kõike õigesti ja ka sina ei tee,
aga Jumal on alati ustav ja Temale võime alati kindlad olla.
Teda me võime alati usaldada.
Sellest pole midagi, kui vanemaina teeme vigu.
Ka mina olen mitu korda pidanud oma lastelt andeks paluma.
Ja ma palun andeks, kui eksin.
Ma ei tee alati õigesti, aga võin seda tunnistada.
Jumal on andnud mulle andeks ja Tema ei eksi kunagi.
Tema on ustav, Tema on tõde.
Tema ustavus on kilp ja kaitse. See tähendab sellist kaitset,
mis ümbritseb meid kõigist neljast küljest.
Kilp kaitseb eest ja veidi küljelt,
aga kaitse on justkui kuppel, Ta ümbritseb meid.
Kui elame Temaga koos, siis on Tema kaitse nagu kuvöös.
Tema ustavus on kaitse, kuppel, mis meid ümbritseb.
Neid sõnu lugedes ja neile mõeldes justkui riietume Jumala kaitsega,
saame võtta enese ja oma laste peale Jumala kaitse.
Seda Psalmi 91 on hea lugeda, kui laps on kaugel.
Meie üks poegadest läks Liibanoni rahuvalvajaks
ja arva, kas me kuulutame seda Psalmi tema üle?
Issand on tema kilp ja kaitse!
Psalm jätkub nii:
"Ei sa siis karda öö hirmu ega noolt, mis päeval lendab,
ei katku, mis rändab pilkases pimedas,
ega tõbe, mis laastab lõunaajal.
Langegu tuhat su kõrvalt ja kümme tuhat su paremalt poolt,
sinu külge see ei puutu."
See on nii liigutav. Olen kuulnud mitmeid lugusid nii rahuvalvajaist,
kui ka Soome sõja ajast.
Talvesõja või Jätkusõja ajal oli üks väeosa,
mille juht kuulutas seda kirjaohta:
"Langegu tuhat su kõrvalt ja kümme tuhat su paremalt poolt,
nende külge see ei puutu."
Ta kuulutas seda ja palvetas oma väeosa üle kogu aeg.
Ta kuulutas Psalmi 91.
Keegi Ameerika sõdur oli kirjutanud selle tanki seinale
ja kuulutas seda. See kirjakoht pidas paika.
Kui nad toetusid sellele, siis Jumal kaitses ja varjas neid,
nii et ükski sellest väeosast ei langenud sõjas.
Jumala Sõna tõesti toimib. See pole vaid kena lugemine
iseenda lohutamiseks või teise maailma põgenemiseks.
See on Jumala väeline Sõna, mis toodab sellesse uskudes
ja sellele lootes just sellele Sõnale vastavat vilja.
Ja kaitset. Imeline!
Isegi, kui sõda puhkeb, oleme ikkagi kaitstud.
See on Jumala Sõna lubadus, mitte jälle Jani ja Joy lubadus.
On imeline lugeda: "Ei sa siis karda öö hirmu
ega noolt, mis päeval lendab,
ei katku, mis rändab pilkases pimedas,
ega tõbe, mis laastab lõunaajal."
Meie ümber on kõikvõimalikke vastikuid haigusi, kasvajaid
ja räägitakse borrelioosist ja puugid on igas ajakirjas.
Haigusi muudkui lisandub ning võib just sedasi tunduda,
et pimedus jälitab mind ja mu lapsi.
Jumal lubab, et me ei pea kartma öö hirmu ega päeval lendavat noolt.
Katku küll ei ole tänapäeval Soomes, aga on muid tõbesid
ja me ei pea neid Jeesuse nimel kartma!
Ega nakkushaigusi.
Sügis tuleb ja Jeesuse nimel me ei pea kartma seagrippi!
"Sest sina, Issand, oled mu varjupaik!
Kõigekõrgema oled sina, mu hing, võtnud oma eluasemeks."
Ja siis salm 10. See on imeline.
"Ei taba õnnetus sind ega lähene häda su telgile."
Võime karta, et meie lastega juhtub mõni õnnetus.
Võime selles hirmus elada ja muudkui muretseda ja muretseda.
Kartmine ja muretsemine ei aita mitte midagi.
Võime aga ka otsustada uskuda sellesse lihtsasse lubadusse.
Meid ei taba õnnetus, meie lapsi ei taba õnnetus.
Isegi, kui nad saavad juhiload ja muretsevad auto või motika.
Neid ei taba ikkagi õnnetus ja häda isegi ei lähene me kodule.
Kas pole imeline?
Kuidas Issand võib lubada seda
ja mis siis, kui minuga on juhtunud mõni õnnetus?
Kui see kõik on tabanud mu lapsi?
Mis siis, kui olen pidanud just neist kõigist läbi minema?
Miks on taas suur vastuolu selle vahel, mida ma olen kogenud
ja mida Jumala Sõnast loen?
Kas oskame sellele "miks" küsimusele vastata?
Tuleb otse öelda, et me ei oska vastata.
Me ei tea ega oska kõike seletada.
Mõnikord juhtub kurvastavaid asju.
Üks asi on aga kindel - juhtugu mis tahes ja oli, mis oli,
aga Jumal on võimeline pöörama selle võiduks.
See vähemalt on täiesti kindel.
Oli, mis oli. Nagu Joy rääkis Iiobist.
Võime vaadata kõike õudset, mis temaga juhtus,
aga võime ka näha,
kuidas Jumal korvas talle kõik kahekordselt.
Seda me vähemalt teame, et Jumal tahab head
ja võib pöörata kõik võiduks.
Sõna "õnnetus" on sõnastikus "paha, loomulik või moraalne"
Jumala tahe on meid kaitsta füüsilise või vaimse kurja eest,
ebaõnne, leina, mure, kannatuse ja suure kurvastuse,
rõhuva, haigettegeva viletuse või valu eest.
Kuigi oleme neid tundma pidanud, on Issanda soov meid neist päästa.
"Sest tema annab oma inglitele sinu pärast käsu
sind hoida kõigil su teedel.
Kätel nad kannavad sind, et sa oma jalga ei lööks vastu kivi."
"Sa astud üle lõvide ja rästikute, noored lõvid ja lohed sa lömastad."
See on tõesti imeline, et meile on antud vägi kogu vaenlase väe üle.
Kui vaenlase rünnakuid tuleb, siis saame ja tohime vastu seista.
Me võime neid tallata, võime käia nende peal,
isegi kui meiega juhtub halba, võime astuda üle lõvide ja rästikute,
noored lõvid ja lohed ma lömastan.
See "kätel kandmine" tähendab: tõstavad, hoiavad üleval,
viivad edasi, aitavad, tõstavad kõrgele, üles.
Nii tahab Issand teha.
Jumala tahe on üheselt mõistetavalt hea.
Ja kui raskused lähevad nii suureks, et enam ei talu,
siis see Psalm lõppeb nii:
"Et ta minusse on kiindunud, siis ma päästan tema;
ma ülendan tema, sest ta tunneb minu nime.
Ta hüüab mind appi ja ma vastan temale;
mina olen ta juures, kui ta on kitsikuses,
ma vabastan tema ning teen ta auliseks.
Pika eaga ma täidan tema ja annan temale näha oma päästet.”
Vau! Tõeliselt vägev! Kui vaja, saame Tema poole hüüda.
Ta lubab meile hädades vastata. Ta lubab, et kui oleme kitsikuses,
siis Ta vabastab ja teeb meid auliseks.
Ta teeb kurja töö tühjaks, nagu Jeesus ise ütles:
Ta on tulnud tegema tühjaks vaenase tööd.
Ta täidab meid pika eaga ja laseb meil näha Tema päästet.
Vau! Imeline julgustav Sõna!
Need on vägevad ja suured Jumala Sõnad,
mille üle võime lõputult mõtiskleda. Kasvõi ühe kirjakoha üle kogu päeva.
Sõna kannab vilja oma liigi järgi ja mõjub ravimina kogu meie ihule.
Võtame neid sisse, sööme ja tarvitame neid
ja need mõjuvad me kehas iga kord nagu arstirohi.
Need mõjutavad kogu elu.
Kui oled olnud kaua hirmul või mures,
siis hakka julgelt tunnetele vaatamata lugema seda Psalmi 91.
Loe seda, kuni see saab lihaks.
Nii kaua, et tõesti usud seda ja saad näha ka tulemusi oma elus.
Ära jää üksi oma hirmu ja murega, vaid haara Jumalast kinni,
sest Jumal ja Tema Sõna on üks - Jumal on Tema Sõna.
Kui haarad kinni Jumala Sõnast, haarad kinni Jumalast. Halleluuja!
Tema päästab ja vabastab!
Nüüd palvetame.
Tänu, Issand, Su imeliste lubaduste eest!
Tänu Psalmi 91 eest! Tänu ka teiste Psalmide eest!
Tänu, Issand, Su imelise Sõna eest, mis on vägev aitamaks igaüht.
Lugesime täna Psalmi 91
ja tahame seda kuulutada kõigile vaatajatele:
sündigu Sinu tahtmine!
Sündigu Sinu Sõna järele iga vaataja ja kuulaja eludes,
Jeesuse nimel!
Tänu, et keegi ei pea kartma pimedust, ega haigust, ega katku,
ega isegi sõda, sest Sina oled meie kõigi kaitse
ja hädaajal tugev kaitse! Jeesuse nimel, aamen.
Jumal on tõesti hea.
Suvi on läbi.
Ma ei tea, on sul aed, aga Jumala Sõna ja põhimõtted
toimivad samamoodi nagu aiapidamises.
Kui külvad seemne, siis saad saagi.
Jumala Sõna ütleb otse - kes palju külvab, see palju lõikab.
Sel aastal on meie kandi põllumehed väga rahul,
sest saak on kena, aga sellele eelnes külvamine.
TV7 on hea pinnas - kui sellesse külvad, võid uskuda,
et saad hea saagi. Võid külvata ja saada saaki.
Võid seda teha juba täna, helistades numbril 900 1777
Kõne hind Eestis on 7 eurot.
Võid ka teha annetuse Taevas TV7 ekraanile tulevaile kontonumbeile.
Kui külvad, saad ka saaki. Ole õnnistatud külvates,
Jeesuse nimel.
TV7 annetustelefon 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli Martin